Изјава за прифаќање на правилата и условите на Конкурсот
Со оваа Изјава Ве информираме дека со пријавувањето на Конкурсот Вие ги прифаќате правилата и условите за учество на Конкурсот за жени претприемачи – Халкбанк.
Во рамките на Конкурсот за жени претприемачи – Халкбанк, организиран од страна на Туркије Халк Банкаси А.Ш., со самото пријавување Вие ги прифаќате следните правила и услови за учество на Конкурсот:
· Прифаќате дека видеоматеријалите и/или фотографиите на кои сте прикажани Вие и Вашите производи, а кои се креирани од страна на Туркије Халк Банкаси А.Ш. или трети лица во име на Банката, или лично од Вас и поставени во системот во рамките на пријавата за Конкурсот на Халкбанк за Жени претприемачи, да можат да се умножуваат, дистрибуираат, ставаат во промет и објавуваат, без ограничување во однос на местото и бројот на примероци. Исто така, прифаќате овие аудио и визуелни материјали да ги користат и емитуваат радио и телевизиските станици, како и да бидат достапни на јавноста на овој начин. Прифаќете материјалите да се користат и објавуваат на корпоративната веб-страница/портал на Халкбанк, на профилите на Халкбанк на социјалните мрежи наменети за жените претприемачи, за време на Самитот „Самит на Жени претприемачи“, средбите и панел-дискусиите наменети за жените претприемачи, преку видео-бим проекции, како и во рекламните спотови на Халкбанк што ќе се емитуваат на националните телевизиски канали. Во согласност со важечките закони и прописи, прифаќате дека нема да истакнувате никакви побарувања или права во врска со наведеното користење и доброволно прифаќате користење на овие видеоматеријали и фотографии.
· Прифаќате дека без надомест ги пренесувате на Халкбанк сите права што произлегуваат од Законот за авторското право и сродните права, вклучувајќи ги правото на објавување на делото во јавност (член 14), правото на преработка (член 21), правото на умножување (член 22), правото на дистрибуција (член 23), правото на јавно прикажување (член 24), како и правото на пренесување и соопштување на јавноста преку средства за пренос на звук и/или слика (член 25) од Законот за интелектуална сопственост и авторско право бр. 5846, вклучувајќи ги и сите права и овластувања за нивно користење.
· Се обврзувате да се воздржувате од какви било дејствија што би можеле да го нарушат угледот и корпоративниот идентитет на Банката во рамките на Конкурсот. Во спротивно, се обврзувате на прво барање на Банката веднаш, во целост и еднократно, во готовина да ја надоместите секоја материјална и нематеријална штета што Банката ќе ја претрпи.
· Прифаќате дека Банката го задржува правото да ги менува датумот и времетраењето на настанот што ќе се организира во рамките на Конкурсот, паричните и непаричните награди, како и условите за пријавување, и да го откаже настанот. Во случај на одложување на Конкурсот, промена на неговото времетраење, откажување или каква било друга промена, без оглед на причината, се обврзувате дека од Банката нема да барам никакви права, побарувања или надомест на штета по кој било основ.
· Потврдувате дека сите информации и документи наведени и доставени во пријавниот формулар се точни и обврзувачки за Вас, како и дека Халкбанк не сноси никаква одговорност за нивната точност. Доколку се утврди дека сте доставиле неточни или невистинити информации и документи, или дека по поднесувањето на пријавата не исполнувате некој од критериумите за учество на Конкурсот за кои сте изјавиле дека ги исполнувате, прифаќате дека Банката има право да ја поништи Вашата пријава.
· Прифаќате Вашите лични податоци внесени за цели на пријава на Конкурсот да бидат пренесени во Р.Туркије.
· Прифаќате дека Вие, како подносител на пријавата, ќе бидете одговорна страна за сите побарувања и барања во врска со авторските права што би можеле да ги поднесат носителите на правата или трети лица, како и за сите правни и кривични постапки што би произлегле од нив. Целосната одговорност за таквите барања ја преземате на себе. Доколку Банката биде обврзана да изврши какво било плаќање поради таквите барања, ѝ давате овластување на Банката соодветниот износ да го наплати од Вашите права, побарувања или обезбедувања што ги имате кај Банката, да изврши пребивање или компензација, како и да преземе соодветни законски постапки. Воедно, прифаќате дека Банката има право на регресно побарување од Вас за сите настанати трошоци и исплати.
· Прифаќете Вашите податоци да се пренесуваат на трети лица, институции/организации од кои добивате услуги/консултации за оваа цел, на трети деловни партнери и добавувачи со кои треба да се споделат за извршување на работата, како и да се произведуваат видео/фотографии од страна на вашата Банка, истите да се репродуцираат, дистрибуираат, користат и објавуваат.
· За целите и активностите на спроведување на Конкурсот, Банката може да ги пренесе Вашите лични податоци на трети лица – обработувачи на податоци (деловни партнери, добавувачи и консултанти), кои имаат склучено договори со Банката со кои се гарантира нивото на заштита и доверливост и лични податоци согласно закон.
Како носител на правата, потврдувате, изјавувате и гарантирате дека имате целосно право и овластување да ја потпишете/одобрите оваа изјава, дека сите потребни дозволи и овластувања се во Ваша надлежност и дека трети лица немаат никакви права врз фотографиите и видеоматеријалите. Се обврзувате дека ќе бидете непосредно одговорна за сите барања што би можеле да ги поднесат трети лица и дека ќе ја сносите целосната одговорност кон нив. Исто така, изјавувате дека од Банката нема да барам никаков надомест или исплата по кој било основ.
